ประกาศเทศบาลตำบลสิชล
เรื่อง     สอบราคาจ้างเหมาขยายแนวเขตประปา  ถนนประชาสรรค์-ถนนพรุกง
……………………………..

              ด้วยเทศบาลตำบลสิชล     มีความประสงค์จะดำเนินการจ้างเหมาขยายแนวเขตประปาถนนประชาสรรค์  -  ถนนพรุกง  รายละเอียดดังนี้

โดยทำการวางท่อ HDPE  ชั้น PE 80  ขนาด  ø 4” ได้ความยาวรวม  951  เมตรวางท่อ PE  ø 2”  ได้ความยาวรวม  80  เมตร  ติดตั้งมาตรวัดน้ำขนาด  ø 2”  จำนวน  1  ชุด  และติดตั้งหัวดับเพลิงขนาด ø 4” จำนวน  1 หัว  ตามแบบแปลนของเทศบาลตำบลสิชล  เลขที่  1/2551  
ราคากลางงานก่อสร้าง 451,000  บาท  (สี่แสนห้าหมื่นหนึ่งพันบาทถ้วน)                          
             ผู้มีสิทธิเสนอราคาจะต้องมีคุณสมบัติ       ดังต่อไปนี้


   1. ผู้เสนอราคาต้องเป็นนิติบุคคล   ผู้มีอาชีพรับจ้างงานที่สอบราคาจ้างดังกล่าว  ซึ่งมีผลงานวางท่อประปาสาธารณะ  หรือผลงานก่อสร้างประเภทเดียวกันของทางราชการในสัญญาเดียวกัน  วงเงินไม่น้อยกว่า 220,000  บาท  (สองแสนสองหมื่นบาทถ้วน)

     2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ   หรือของหน่วยการบริหารราชการส่วนท้องถิ่น     และได้แจ้งเวียนชื่อแล้ว
     3. ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่
รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
     4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  
เทศบาลตำบลสิชล    ณ  วันประกาศสอบราคา   หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้          




กำหนดดูสถานที่ก่อสร้างในระหว่างวันที่  13 มิถุนายน  2551   - วันที่ 26  มิถุนายน  2551   ในวันและเวลาราชการ และรับฟังคำชี้แจงรายละเอียดเพิ่มเติม ณ สถานที่ก่อสร้างสำหรับผู้ที่ไม่ดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้วจะโต้แย้งซึ่งสิทธิหรือประโยชน์ใด ๆ ของตนมิได้ 



  กำหนดยื่นซองสอบราคา    ระหว่างวันที่ 13  มิถุนายน 2551 ถึงวันที่ 26  มิถุนายน  2551  ระหว่างเวลา  08.30 น.- 16.30  น.ในวันและเวลาราชการ    ณ กองคลังเทศบาล ตำบลสิชล  หรือยื่นซองสอบราคาทางไปรษณีย์โดยลงทะเบียนตอบรับ ให้ถือวันและเวลาที่เทศบาลตำบลสิชลลงรับจากไปรษณีย์เป็นเวลารับซอง
กำหนดเปิดซองสอบราคา   ในวันที่  27  มิถุนายน  2551  เวลา  10.00 น.  เป็นต้นไป
ณ กองคลังเทศบาลตำบลสิชล


 ผู้สนใจติดต่อขอซื้อเอกสารสอบราคา ในราคาชุดละ  2,000  บาท  (สองพันบาทถ้วน)   ได้ที่กองคลังเทศบาลตำบลสิชล ระหว่างวันที่ 13  มิถุนายน 2551  ถึงวันที่ 26  มิถุนายน  2551  หรือ

สอบถามโทรศัพท์หมายเลข  0-7553- 6507   ต่อ 15   ในวันและเวลาราชการ  
ประกาศ    ณ    วันที่ 13  มิถุนายน  2551

สรรเสริญ   สุนทรมัฏฐ์




              ( นายสรรเสริญ  สุนทรมัฏฐ์ )

                    นายกเทศมนตรีตำบลสิชล
เอกสารสอบราคาจ้าง     เลขที่  10/2551
เรื่อง   สอบราคาจ้างเหมาขยายแนวเขตประปาถนนประชาสรรค์- ถนนพรุกง
ตามประกาศเทศบาลตำบลสิชล     ลงวันที่  13  มิถุนายน  2551
-----------------------------------


      สำนักงานเทศบาลตำบลสิชล   ซึ่งต่อไปนี้เรียกว่า  “ผู้ว่าจ้าง”  มีความประสงค์จะดำเนินการสอบราคาจ้างเหมาขยายแนวเขตประปาถนนประชาสรรค์-  ถนนพรุกง  รายละเอียดดังนี้


     โดยทำการวางท่อ  HDPE ชั้น PE 80 ขนาด ø  4” ได้ความยาวรวม 951  เมตร วางท่อ  PE  ø  2”  ได้ความยาวรวม  80 เมตร ติดตั้งมาตรวัดน้ำขนาด  ø  2” จำนวน  1  ชุด และติดตั้งหัวดับเพลิงขนาด  ø   4” จำนวน  1  หัว   ตามแบบแปลนเทศบาลตำบลสิชล  เลขที่  1/2551  

    โดยมีข้อแนะนำและข้อกำหนด  ดังต่อไปนี้
1 .เอกสารแนบท้ายเอกสารสอบราคา
1.1   แบบใบเสนอราคา
1.2   แบบสัญญาจ้าง
1.3   แบบหนังสือค้ำประกัน
(1)   หลักประกันสัญญา
1.4   บทนิยาม
(1)  ผู้เสนอราคาที่มีประโยชน์ร่วมกัน
(2)  การขัดขวางการแข่งขันราคาอย่างเป็นธรรม
1.5    แบบบัญชีเอกสาร
(1)  บัญชีเอกสารส่วนที่  1

(2)  บัญชีเอกสารส่วนที่ 2
2.  คุณสมบัติของผู้เสนอราคา
2.1  ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ  หรือของหน่วยการบริหารราชการส่วนท้องถิ่น   และได้แจ้งเวียนชื่อแล้ว    หรือไม่เป็นผู้ที่ได้รับผลของการสั่งให้

นิติบุคคล   หรือบุคคลอื่นเป็นผู้ทิ้งงานตามระเบียบทางราชการ
                       2.2   ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น   ณ วันประกาศสอบราคา     หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ   1.4

2.3  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้น

ศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์      และความคุ้มกันเช่นว่านั้น
-2-


       2.4   ผู้เสนอราคาต้องเป็นนิติบุคคล     ผู้มีอาชีพรับจ้างงานที่สอบราคาจ้างดังกล่าว   และมีผลงานวางท่อประปาสาธารณะ หรือผลงานก่อสร้างประเภทเดียวกันของทางราชการในสัญญาเดียวกัน วงเงินไม่น้อยกว่า  220,000 บาท (สองแสนสองหมื่นบาทถ้วน)ในสัญญาเดียวกันและเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น   หน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ   

3.  หลักฐานการเสนอราคา
ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้

นอกซองใบเสนอราคาเป็น 2 ส่วน    คือ

        3.1  ส่วนที่  1   อย่างน้อยต้องมีเอกสารดังต่อไปนี้


 (1)      ในกรณีผู้เสนอราคาเป็นนิติบุคคล



(ก)    ห้างหุ้นส่วนสามัญหรือห้างหุ้นส่วนจำกัดให้ยื่นสำเนาหนังสือรับรองการจดทะเบียนนิติบุคคล     บัญชีรายชื่อหุ้นส่วนผู้จัดการ    ผู้มีอำนาจควบคุม      พร้อมรับรองสำเนาถูกต้อง



(ข)   บริษัทจำกัดหรือบริษัทมหาชนจำกัดให้ยื่นสำเนาหนังสือรับรองการจดทะเบียนนิติบุคคล    หนังสือบริคณห์สนธิ    บัญชีรายชื่อกรรมการผู้จัดการ    ผู้มีอำนาจควบคุมและบัญชีผู้ถือหุ้นรายใหญ่      พร้อมรับรองสำเนาถูกต้อง




(2)   ในกรณีผู้เสนอราคาเป็นบุคคลธรรมดา      หรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้น     สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน      พร้อมทั้งรับรองสำเนาถูกต้อง


(3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า     ให้ยื่นสำเนาสัญญาของการเข้าร่วมค้า   สำเนาบัตรประจำตัวประชาชนของผู้ร่วมค้า   และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทยก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ในข้อ (1)



(4)  สำเนาใบทะเบียนพาณิชย์,  สำเนาใบทะเบียนภาษีมูลค่าเพิ่ม

              (5)  บัญชีเอกสารส่วนที่ 1 ทั้งหมดที่ได้ยื่นพร้อมกับซองใบเสนอราคาตามแบบในข้อ 1.5      

 3.2  ส่วนที่  2   อย่างน้อยต้องมีเอกสารดังต่อไปนี้
(1) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
(2) สำเนาหนังสือรับรองผลงานก่อสร้าง พร้อมทั้งรับรองสำเนาถูกต้อง
                           (3)  บัญชีเอกสารส่วนที่ 2     ทั้งหมดที่ได้ยื่นพร้อมกับซองใบเสนอราคา      ตามแบบ

ในข้อ  1.5(2)

4.  การเสนอราคา
                   4.1   ผู้เสนอราคาต้องยื่นเสนอราคา ตามแบบที่กำหนดไว้ในเอกสารสอบราคานี้    โดยไม่มีเงื่อนไขใด ๆ  ทั้งสิ้น      และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้

ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษร       โดยไม่มีการขูด  ลบ  หรือ แก้ไข  หากมีการขูด  ลบ  ตก  เติม  แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา  
(ถ้ามี)     กำกับไว้ด้วยทุกแห่ง
                    4.2   ผู้เสนอราคาจะต้องกรอกปริมาณวัสดุ  และราคาในบัญชีรายการก่อสร้างให้ครบถ้วนในการเสนอราคา  ให้เสนอเป็นเงินบาท  และเสนอราคาเพียงราคาเดียว  โดยเสนอราคารวม  และหรือราคาต่อหน่วย  และหรือต่อรายการ   ตามเงื่อนไขที่ระบุไว้ท้ายใบเสนอราคาให้ถูกต้อง    ทั้งนี้  ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกัน  ให้ถือตัวหนังสือเป็นสำคัญ     โดยคิดราคารวมทั้งสิ้น  ซึ่งรวมค่าภาษีมูลค่าเพิ่ม  ภาษีอากรอื่น  และค่าใช้จ่ายทั้งปวงไว้ด้วยแล้ว

             ราคาที่เสนอจะต้องเสนอกำหนดยื่นราคาไม่น้อยกว่า   30 วัน  นับแต่วันเปิดซองใบเสนอราคา   โดยภายในกำหนดยื่นราคา  ผู้เสนอราคาต้องรับผิดชอบราคาที่ตนได้เสนอไว้   และจะถอนการเสนอราคามิได้
                    4.3   ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จ   75 วัน นับถัดจากวันลงนามในสัญญาจ้าง  หรือวันที่ได้รับหนังสือแจ้ง จากเทศบาลตำบลสิชล ให้เริ่มทำงาน
                    4.4   ก่อนยื่นซองสอบราคาผู้เสนอราคาควรตรวจดูร่างสัญญา  แบบรูปและรายละเอียด ฯลฯ   ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงก่อนยื่นซองสอบราคาตามเงื่อนไขในเอกสารสอบราคา

   4.5  ผู้เสนอราคาจะต้องยื่นซองใบเสนอราคาที่ปิดผนึกซองเรียบร้อย    จ่าหน้าซองถึง “ประธานกรรมการเปิดซองสอบราคา”    โดยระบุไว้ที่หน้าซองว่า    “ใบเสนอราคาตามเอกสารสอบราคา  เลขที่ 10/2551” ยื่นต่อเทศบาลตำบลสิชล   ในวันที่ 13  มิถุนายน  2551  ถึง วันที่ 26  มิถุนายน  2551กองคลัง เทศบาลตำบลสิชล  ระหว่างเวลา  08.30 น.-16.30 น.  ในวันและเวลาราชการ หรือยื่นซองสอบราคาทางไปรษณีย์โดยลงทะเบียนตอบรับ ให้ถือวันและเวลาที่เทศบาลตำบลสิชลลงรับจากไปรษณีย์เป็นเวลารับซอง
     เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด
คณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่า   เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ตามข้อ 1.4(1) ณ  วันประกาศสอบราคาหรือไม่      และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา

หากปรากฎต่อคณะกรรมการเปิดซองสอบราคาก่อนหรือในขณะที่มีการเปิดซองใบเสนอราคาว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ  1.4(2)    และคณะกรรมการฯ  เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา  และประกาศรายชื่อผู้เสนอราคาที่มีสิทธิได้รับการคัดเลือก   และเทศบาลตำบลสิชลจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการ  และมิได้เป็นผู้ริเริ่มให้มีการกระทำดังกล่าว
ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น     ณ  วันประกาศสอบราคา   หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าวต่อผู้ว่าราชการจังหวัดภายใน 3 วัน     นับแต่วันที่ได้รับแจ้งจากคณะกรรมการพิจารณาผลการสอบราคา   การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น     ณ   กองคลังเทศบาลตำบลสิชล   ในวันที่ 27  มิถุนายน 2551    ตั้งแต่เวลา   10.00   น.     เป็นต้นไป

การยื่นอุทธรณ์ตามวรรค 5 ย่อมไม่เป็นเหตุให้มีการขยายระยะเวลาการเปิดซองใบเสนอราคา    เว้นแต่ผู้ว่าราชการจังหวัดพิจารณาเห็นว่า  การขยายระยะเวลาดังกล่าวจะเป็นประโยชน์แก่ราชการอย่างยิ่ง และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์   และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง   ให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้ 
 5.  หลักเกณฑ์และสิทธิในการพิจารณาราคา
5.1  ในการสอบราคาครั้งนี้  เทศบาลตำบลสิชล  จะพิจารณาตัดสินด้วยราคารวม
                     5.2  หากผู้เสนอราคารายใดมีคุณสมบัติไม่ถูกต้องตามข้อ  2  หรือยื่นหลักฐานการเสนอราคาไม่ถูกต้อง  หรือไม่ครบถ้วนตามข้อ 3  หรือยื่นซองสอบราคาไม่ถูกต้องตามข้อ 4  แล้ว     คณะกรรมการฯ จะไม่รับพิจารณาราคาของผู้เสนอราคารายนั้น     เว้นแต่เป็นข้อผิดพลาดหรือผิดหลงเพียงเล็กน้อย   หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ      ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลสิชลเท่านั้น
5.3เทศบาลตำบลสิชล  สงวนสิทธิไม่พิจารณาราคาของผู้เสนอราคาโดยไม่มีการผ่อนผันในกรณีดังต่อไปนี้

(1)  ไม่ปรากฎชื่อผู้เสนอราคารายนั้น    ในบัญชีผู้รับเอกสารสอบราคา หรือในหลักฐานการรับเอกสารสอบราคาของเทศบาลตำบลสิชล

                                  (2)  ไม่กรอกชื่อนิติบุคคล หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา              
(3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ   หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
   (4)  ราคาที่เสนอ  มีการ  ขูด  ลบ  ตก  เติม  แก้ไข  เปลี่ยนแปลง    โดยผู้เสนอราคา

มิได้ลงลายมือชื่อ    พร้อมประทับตรา (ถ้ามี)  กำกับไว้
                                    5.4  ในการตัดสินการสอบราคา  หรือในการทำสัญญา   คณะกรรมการพิจารณาเปิดซองสอบราคา   หรือเทศบาลตำบลสิชล  มีสิทธิให้ผู้เสนอราคาชี้แจงข้อเท็จจริง   สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้  เทศบาลตำบลสิชลมีสิทธิที่จะไม่รับราคาหรือไม่ทำสัญญา  หากหลักฐานดังกล่าวไม่มีความเหมาะสม   หรือไม่ถูกต้อง

                                     5.5  เทศบาลตำบลสิชล  ทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้          และอาจพิจารณาเลือกจ้างในจำนวน   หรือขนาด   หรือเฉพาะรายการหนึ่ง  รายการใด  หรืออาจยกเลิกการสอบราคา  โดยไม่พิจารณาจัดจ้างเลยก็ได้สุดแต่จะพิจารณา   ทั้งนี้เพื่อประโยชน์ของทางราชการเป็นสำคัญ  และให้ถือว่าการตัดสินของเทศบาลตำบลสิชลเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้         รวมทั้งเทศบาลตำบลสิชลจะพิจารณายกเลิกการสอบราคาและลงโทษผู้เสนอราคาเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม   หากมีเหตุที่จะเชื่อได้ว่า  การเสนอราคากระทำการโดยไม่สุจริตเช่นการเสนอเอกสารเป็นเท็จ หรือใช้ชื่อบุคคลธรรมดาหรือนิติบุคคลอื่นมาเสนอราคาแทน     เป็นต้น


ในกรณีที่ผู้เสนอราคาต่ำสุด  เสนอราคาต่ำจนคาดหมายได้ว่าไม่อาจดำเนินงานตามสัญญาได้      คณะกรรมการเปิดซองสอบราคา    หรือเทศบาลตำบลสิชลจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่า          ผู้เสนอราคาสามารถดำเนินงานตามประกาศสอบราคาจ้างให้เสร็จสมบูรณ์  หากคำชี้แจงไม่เป็นที่รับฟังได้      เทศบาลตำบลสิชล  มีสิทธิที่จะไม่รับราคาของผู้เสนอราคารายนั้น

   5.6 ในกรณีที่ปรากฏข้อเท็จจริงภายหลังจากการเปิดซองสอบราคาว่า   ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้   ตามข้อ 4.5  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น    ณ  วันประกาศสอบราคา    หรือเป็นผู้เสนอราคาที่กระทำการอันเป็นการขัดขวาง

การแข่งขันราคาอย่างเป็นธรรม   ตามข้อ 1.4   เทศบาลตำบลสิชลมีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ  ตามข้อ 4.5 และเทศบาลตำบลสิชลจะพิจารณาลงโทษผู้เสนอราคารายนั้นเป็นผู้ทิ้งงาน


ในกรณีนี้หากผู้ว่าราชการจังหวัดพิจารณาเห็นว่า    การยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง   ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

6.  การทำสัญญาจ้าง

    ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.2    กับเทศบาลตำบล
สิชล ภายใน   7  วัน  นับถัดจากวันที่ได้รับแจ้ง  โดยจะต้องวางหลักประกันสัญญาเป็นจำนวนเท่ากับร้อยละห้า (5%)  ของราคาค่าจ้างที่สอบราคาได้ให้เทศบาลตำบลสิชลยึดถือไว้ในขณะทำสัญญา  โดยใช้หลักประกันอย่างหนึ่งอย่างใด    ดังต่อไปนี้
6.1 เงินสด
                    6.2  เช็คที่ธนาคารเซ็นสั่งจ่ายให้แก่เทศบาลตำบลสิชล  โดยเป็นเช็คลงวันที่ที่ทำสัญญาหรือ  ก่อนหน้านั้นไม่เกิน   3  วันทำการของทางราชการ
                    6.3 หนังสือค้ำประกันของธนาคารภายในประเทศ     ตามแบบหนังสือค้ำประกันดังระบุในข้อ  1.3(1)

                     6.4  หนังสือค้ำประกันของบรรษัทเงินทุนอุตสาหกรรมแห่งประเทศไทย    หรือบริษัทเงินทุน  หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้แจ้งชื่อเวียนให้ส่วนราชการ หรือหน่วยการบริหารราชการส่วนท้องถิ่นต่าง ๆ ทราบแล้ว      โดยอนุโลมให้ใช้ตามแบบหนังสือค้ำประกันดังระบุในข้อ  1.3(1)


     6.5  พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ย  ภายใน  15  วัน      นับถัดจากวันที่ผู้ชนะการสอบราคา  (ผู้รับจ้าง)  พ้นจากข้อผูกพันตามสัญญาจ้างแล้ว
7. ค่าจ้างและการจ่ายเงิน
งวดที่  1(งวดสุดท้าย) เป็นจำนวนเงินอัตราร้อยละ 100  ของค่าจ้าง  เมื่อผู้รับจ้างได้วางท่อ HDPE ชั้น PE 80  ขนาด   ø 4”  ได้ความยาวรวม 951 เมตร วางท่อ PE  ø  2”  ได้ความยาวรวม 80 เมตร  ติดตั้งมาตรวัดน้ำขนาด ø 2”  จำนวน  1  ชุด  และติดตั้งหัวดับเพลิงขนาด ø 4”  จำนวน  1  หัว  และงานอื่น ๆที่เหลือทั้งหมด พร้อมเก็บกวาดปรับแต่ทำความสะอาดบริเวณสถานที่ขยายแนวเขตเสร็จเรียบร้อยถูกต้องตามแบบแปลน และรายการประกอบแบบให้แล้วเสร็จภายใน 75 วัน              
8. อัตราค่าปรับ
ค่าปรับตามสัญญาจ้างข้อ  17  จะกำหนดในอัตราร้อยละ ศูนย์จุดสองห้า (0.25) ของค่าจ้างตามสัญญาต่อวัน

 9. การรับประกันความชำรุดบกพร่อง
ผู้ชนะการสอบราคา      ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.2  แล้วแต่กรณีจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว

กว่า  2  ปี    นับถัดจากวันที่เทศบาลตำบลสิชลได้รับมอบงาน   โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  15  วัน    นับถัดจากวันที่ได้รับแจ้งความชำรุดบกพร่อง


10. ข้อสงวนสิทธิในการเสนอราคาและอื่น ๆ
10.1  เงินค่าจ้างสำหรับงานจ้างครั้งนี้ได้มาจากเงินอุดหนุนทั่วไป

10.2  ผู้เสนอราคา  ซึ่งเทศบาลตำบลสิชลได้คัดเลือกแล้วไม่ไปทำสัญญา หรือข้อตกลงภายในเวลาที่ทางราชการกำหนดดังระบุในข้อ6 เทศบาลตำบลสิชลอาจพิจารณาเรียกร้องให้ชดใช้ความเสียหายอื่น(ถ้ามี)     รวมทั้งจะพิจารณาให้เป็นผู้ทิ้งงานตามระเบียบของทางราชการ

10.3 เทศบาลตำบลสิชล   สงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักอัยการสูงสุด(ถ้ามี)  

11.  มาตรฐานฝีมือช่าง
เมื่อเทศบาลตำบลสิชลได้คัดเลือกผู้เสนอราคารายใดให้เป็นผู้รับจ้าง  และได้ตกลงจ้างก่อสร้างตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว   ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากคณะกรรมการกำหนดมาตรฐาน  และทดสอบฝีมือแรงงานของสถาบันของทางราชการ หรือสถาบันเอกชนหรือทางราชการรับรอง หรือวุฒิบัตร  ระดับ ปวช. ปวส. และ ปวท.   หรือเทียบเท่าจากสถาบันการศึกษาที่  กพ.รับรองให้เข้ารับราชการได้  ในอัตราไม่ต่ำกว่าร้อยละ  10    ของแต่ละสาขาช่างแต่จะต้องมีช่างจำนวนอย่างน้อย 1 คน       ในแต่ละสาขาช่างดังต่อไปนี้
11.1 ช่างประจำโครงการวุฒิการศึกษาไม่ต่ำกว่า ปวส.  ช่างโยธา  จำนวน  1  คน
12.  การปฏิบัติตามกฎหมายและระเบียบ
             ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมาย   และระเบียบได้กำหนดไว้โดยเคร่งครัด   
เทศบาลตำบลสิชล
วันที่  13  มิถุนายน  2551



















































